b'\n_START_ARTICLE_\nPegasus-luokan kantosiipialus\n_START_SECTION_\nSuunnittelu\n_START_PARAGRAPH_\nYhdysvaltain laivaston etel\xc3\xa4isen alueen komentaja vahvisti 1969 vaatimukset nopeille ohjuksin aseistetuille partioaluksille, joiden tuli kyet\xc3\xa4 torjumaan V\xc3\xa4limeren alueella vastaavien alusten aiheuttama uhka. Vaatimukset laajenivat pian Naton merivoimien aseistamista suunnittelevan osastoon, jolloin niihin sis\xc3\xa4llytettiin Neuvostoliiton pinta-alusten torjuntakyky kaikilla Naton valvonnassa olevilla alueilla. Lopulta vuonna 1972 Yhdysvallat, Saksa ja Italia allekirjoittivat aiesopimuksen alusten suunnittelu- ja hankintakustannusten jakamisesta maiden kesken. Koska kyseess\xc3\xa4 oli kansainv\xc3\xa4linen hanke p\xc3\xa4\xc3\xa4tettiin se toteuttaa metrij\xc3\xa4rjestelm\xc3\xa4\xc3\xa4 ja olemassa olevia komponentteja k\xc3\xa4ytt\xc3\xa4en. Vaatimuksina olleet suuri nopeus, merikelpoisuus ja raskas aseistus johtivat kantosiipialuksen suunnitteluun._NEWLINE_Suunnitteluvastuu annettiin Boeingille, joka oli samalla my\xc3\xb6s p\xc3\xa4\xc3\xa4toimittaja. Naton mielenkiinto projektiin hiipui nopeasti, mihin ensisijaisena oli kustannusten nousu. Vuonna 1972 Yhdysvaltoja lukuun ottamatta muut osallistujat vet\xc3\xa4ytyiv\xc3\xa4t projektista. Yhdysvaltain kongressi budjetoi kuuden aluksen hankinnan vuodelle 1975, mutta budjetin ylitt\xc3\xa4minen ja toteutusvaikeudet l\xc3\xa4hes peruuttivat projektin._NEWLINE_Amiraali Elmo Zumwelt aloitti PHM-projektin lis\xc3\xa4t\xc3\xa4kseen laivaston pinta-alusten m\xc3\xa4\xc3\xa4r\xc3\xa4\xc3\xa4 kustannustehokkaasti. Projektissa olivat Yhdysvaltain laivaston lis\xc3\xa4ksi mukana Britannian Kuninkaallinen laivasto, Kanadan laivasto, Saksan Liittotasavallan laivasto sek\xc3\xa4 Italian laivasto ja sen tarkoituksena oli saada palvelusk\xc3\xa4ytt\xc3\xb6\xc3\xb6n kaikkiaan sata uutta alusta. Zumweltin j\xc3\xa4\xc3\xa4ty\xc3\xa4 el\xc3\xa4kkeelle laivasto siirsi p\xc3\xa4\xc3\xa4osan projektiin sidotuista varoista raskaampien alusten kehitt\xc3\xa4miseen, mik\xc3\xa4 hidasti USS Pegasuksen valmistumista ja muita aluksia ei edes aloitettu. Kongressi pakotti laivaston saattamaan tilauksen p\xc3\xa4\xc3\xa4t\xc3\xb6kseen, mutta muut osallistujat irtautuivat projektista sen vaikeuksien vuoksi.'